நயன்சாரா நன்மையி னீக்கும் பயன்சாரா பண்பில்சொற் பல்லா ரகத்து நயன் சாரா நன்மையின் நீக்கும் பயன் சாரா பணிபில் சொல் பல்லார் அகத்து (04) பரிமேலழகர் உரை (இதன்பொருள்) பயன் சாராப் பண்பு இல் சொல் பல்லார் அகத்து= பயனொடு படாத பண்பில் சொற்களை ஒருவன் பலரிடைச் சொல்லுமாயின்; நயன் சாரா நன்மையின் நீக்கும்= அவை அவர் மாட்டு நீதியொடுபடாவாய், அவனை நற்குணங்களின் நீக்கும். பரிமேலழகர் உரை விளக்கம் 'பண்பு' இனிமையும், மெய்ம்மையும் முதலாய சொற்குணங்கள். 'சொல்லுமாயின்' என்பதும், 'அவர்மாட்டு' என்பதும், எச்சமாக வருவிக்கப் பட்டன. திருக்குறள் 195 (சீர்மை)